Μάρω Τράντα

Η Μαρία (Μάρω) Τράντα, γεννημένη στις 21 Φεβρουαρίου 1992 στο Βελβεντό Κοζάνης, είναι Ελληνίδα πρώην αθλήτρια της καλαθοσφαίρισης. Διαθέτοντας ύψος 176 εκατοστά, αγωνιζόταν ως πλέι μέικερ και σούτινγκ γκαρντ.Maria Tranta, στατιστικά στον επίσημο ιστότοπο της FIBA. Φόρεσε το εθνόσημο σε ηλικία 17 ετών, οπότε και διαγωνίστηκε με την Εθνική Ελλάδας U18 στο Ευρωπαϊκό Πρωτάθλημα 2009.Μάρω Τράντα, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. Ως ενήλικη αγωνίστηκε με τις ομάδες του Άρη Θεσσαλονίκης, του Όλυμπου Ελευθερίου-Κορδελιού, του Π.Α.Ο.Κ. και του Παναθλητικού Συκεών. 

 Αθλητική καριέρα 

Η Τράντα ξεκίνησε την καριέρα της από τον Α.Σ. Βελβεντό Κοζάνης, σύλλογο της γενέτειρας της. Στα δεκαοκτώ της χρόνια αποκτήθηκε από την ομάδα του Άρη, όπου παρέμεινε για τέσσερις σεζόν. Το 2010-11, αγωνίστηκε σε δώδεκα παιχνίδια της Α1 εθνικής κατηγορίας, κατακτώντας την τέταρτη θέση με τους "κίτρινους", έχοντας 2,2 πόντους ανά αγώνα. Την ίδια χρονιά, αγωνίστηκε στο EuroCup, όπου ο Άρης έφθασε μέχρι την φάση των '32, αποκλειόμενος από την ρωσική Ντιναμό Νοβοσιμπίρσκ.Βαριά ήττα του Αρη με 103-59 από τη Ντιναμό Νοβοσιμπίρσκ

Την επόμενη χρονιά, η Τράντα αγωνίστηκε σε όλους τους αγώνες της ομάδας της, με μέσο όρο 5,3 πόντων. Το 2012-13, η ομάδα της Θεσσαλονίκης κατέλαβε την έκτη θέση του πρωταθλήματος, αλλά την επόμενη σεζόν υποβιβάστηκε οικειοθελώς στην Α2 εθνική κατηγορία λόγω οικονομικών δυσκολιών. Η Τράντα παρέμεινε στους "κίτρινους" μέχρι το καλοκαίρι του 2014, όταν μεταγράφηκε στον Όλυμπο Ελευθέριου- Κορδελιού, βοηθώντας τον να ανέβει στην Α2 εθνική κατηγορία. Το καλοκαίρι του 2015, επέστρεψε στον Άρη, αγωνιζόμενη στο πρωτάθλημα της Α2.H Τράντα στον Όλυμπο Κορδελιού ! - Sportshero.gr Το καλοκαίρι του 2017 μεταγράφηκε στον ΠΑΟΚ με τον οποίο αγωνίστηκε για μία χρονιά, ενώ έπαιξε και στον τελικό του Κυπέλλου Ελλάδας.

Η Τράντα είναι διεθνής με την εθνική Ελλάδος νεανίδων, έχοντας έντεκα συμμετοχές το 2009 και το 2010.

 Προσωπική ζωή 
Σήμερα η Τράντα εργάζεται ως οδοντίατρος στις Συκιές, έχοντας λάβει πτυχίο από το Αριστοτέλειο Πανεπιστήμιο.«Μάρω Τράντα: Μια οδοντίατρος με αγάπη για το μπάσκετ», άρθρο στον ιστότοπο eMakedonia.gr, 16 Νοεμβρίου 2022. Ανακτήθηκε 4 Ιουλίου 2025.

Παραπομπές

 Εξωτερικοί σύνδεσμοι 
 Μάρω Τράντα, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
 Maria Tranta, στατιστικά στον επίσημο ιστότοπο της FIBA. 
 Maria Tranta, στατιστικά στον ιστότοπο EuroBasket.com. 
 Maria Tranta, στατιστικά στον ιστότοπο FlashScore.com. 
 Maria Tranta, στατιστικά στον ιστότοπο ProBallers.com. 



Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Βελβεντού Κοζάνης
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Ολύμπου Ελευθερίου-Κορδελιού
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης